open-index/open-wikipedia-markdown huggingface dataset:
Bebrenes iela (Rīga)

**Bebrenes iela** ir puslokveida iela Rīgā, Vidzemes priekšpilsētas Brekšu apkaimē. Tā sākas un beidzas krustojumā ar Biķernieku ielu. Ielas kopējais garums ir 307 metri, tā ir klāta ar asfalta segumu, daļēji ir bez seguma. Ielā ir daudzstāvu un savrupmāju apbūve. 

Iela tika izveidota 1992. gadā un kopš tā laika tās nosaukums netika mainīts. Iela ir nosaukta par godu Bebrenei, apdzīvotajai vieta Augšdaugavas novada Bebrenes pagastā.

## Atsauces
Žans Kraņecs

**Žans Kraņecs** (; dzimis  Ļubļanā) ir Slovēnijas kalnu slēpotājs,  sudraba medaļas ieguvējs milzu slalomā.

## Karjera
Pasaules kausa sacensībās debitēja 2011. gada martā 18 gadu vecumā. 2012. gada Pasaules čempionātā junioriem izcīnīja divas bronzas medaļas (milzu slalomā un kombinācijā), kā arī Slovēnijas izlases sastāvā uzvarēja komandu sacensībās. 2013. gada Pasaules junioru čempionātā ieguva vēl vienu bronzu milzu slalomā. 2013. gadā debitēja Pasaules čempionātā, startēja tikai milzu slaloma disciplīnā, kurā ieņēma 22. vietu.

Piedalījās  Sočos, milzu slalomā ieņēma 23. vietu, startēja arī slalomā, bet nefinišēja. 2017. gada 17. decembrī pirmo reizi kāpa uz goda pjedestāla Pasaules kausa posmā Altabadijā, Itālijā, ieņemot trešo vietu milzu slalomā. 2018. gada olimpiskās spēles Phjončhanā milzu slalomā ieņēma ceturto vietu. 2018. gada decembrī Zālbahā, Austrijā, izcīnīja pirmo uzvaru Pasaules kausa posmā. Viņš kļuva par pirmo Slovēnijas kalnu slēpotāju vēsturē, kurš uzvarējis milzu slaloma disciplīnā Pasaules kausa sacensībās vīriešiem. 2020. gada janvārī Adelbodenē guva savu otro uzvaru Pasaules kausā.

 Pekinā ieguva sudraba godalgu milzu slalomā, piekāpjoties tikai šveiciešu kalnu slēpotājam Marko Odermatam.

## Atsauces

## Ārējās saites

* Oficiālā tīmekļa vietne
Pointbarova

**Pointbarova** () ir bijusī ASV polārstacija Arktikā, izveidota Pirmā Starptautiskā polārā gada programmas ietvaros. Izvietota Ziemeļu Ledus okeāna krastā  uz dienvidrietumiem no Barova raga Aļaskā.

## Vēsture
Starptautisko polāro ekspedīciju sponsorēja ASV Signālu korpuss un Smitsona institūts, lai izveidotu pastāvīgu staciju meteoroloģiskajiem, magnētiskajiem, plūdmaiņu un svārsta novērojumiem. To vadīja ASV armijas virsleitnants Rejs. Ekspedīcija devās ceļā no Sanfrancisko 1881. gada 18. jūlijā un atgriezās 1883. gada 7. oktobrī. Grupa sasniedza Amerikas Savienoto Valstu tālāko ziemeļu punktu un izveidoja bāzi  uz dienvidrietumiem no Barova raga pie tagadējās iņupiatu apmetnes Utkiarvikas. Ekspedīcija savāca zīdītāju, putnu, zivju, kukaiņu, jūras bezmugurkaulnieku, mīkstmiešu, augu, kā arī minerālu paraugus.

Smitsona institūta vadītājam Spenseram Bērdam bija nozīmīga loma ekspedīcijas plānošanā un personāla komplektēšanā. Ekspedīcijas laikā savāktie dabas vēstures un etnoloģiskie paraugi tika nosūtīti uz ASV Nacionālo muzeju. Kopumā ekspedīcijas spēku sastāvā bija 10 vīri, tostarp dabaszinātnieks un novērotājs Džons Mērdoks, dabas pētnieks un novērotājs Midltons Smits, tulks un noliktavas pārzinis kapteinis E. P. Herendens, astronoms un magnētiskais novērotājs A. C. Darks, ārsts Džordžs Skots Oldmiksons, novērotājs Džeimss Kesidijs.

Pēc 50 gadiem, Otrā Starptautiskā polārā gada programmas ietvaros no 1932. līdz 1936. gadam Pointbarovā atradās viena no divām ASV ierīkotajām polārajām stacijām (otra bija Fērbenksas koledžā), kur tika veikti meteoroloģiskie, magnētisma un ziemeļblāzmas novērojumi.

No 1947. līdz 1972. gadam 6 km uz ziemeļaustrumiem Barova raga virzienā darbojās Kara flotes Arktikas pētījumu laboratorija, kuras telpās mūsdienās izvietojusies Iļusarvikas koledža.

## Atsauces

## Ārējās saites

* NOAA Arctic Research Office. The First International Polar Year. Point Barrow
Princis Edvards, Edinburgas hercogs

**Princis Edvards, Edinburgas hercogs** (), īstajā vārdā **Edvards Antonijs Ričards Luiss** (; dzimis ) ir jaunākais karalienes Elizabetes II un viņas vīra prinča Filipa bērns, karaļa Čārlza III brālis. Princis Edvards ir 15. cilvēks Apvienotās Karalistes monarhijas mantošanas līnijā.

## Atsauces

## Ārējās saites
Beats Feics

**Beats Feics** (; dzimis ) ir Šveices kalnu slēpotājs, specializējas ātruma disciplīnās — nobraucienā un supergigantā. Viņš ir  un 2017. gada pasaules čempions nobraucienā.

## Karjera
2005. gada Pasaules čempionātā junioriem izcīnīja bronzas medaļu slalomā. Nākamajā gadā divreiz ieguva ceturto vietu: nobraucienā un supergigantā. Ļoti sekmīgi Feicam izvērtās 2007. gada Pasaules čempionāts junioriem Altenmarktā, kurā tika iegūtas trīs zelta medaļas (nobraucienā, supergigantā un kombinācijā), kā arī bronza slalomā. Pasaules kausa sacensībās debitēja 2006. gada decembrī 19 gadu vecumā. 2007. gada martā kā pasaules junioru čempions varēja piedalīties Pasaules kausa sezonas noslēguma sacensībās Lencerheidē, kurās izcīnīja pirmos punktus, ierindojoties 14. vietā nobraucienā. Vēlāk divas sezonas bija spiests izlaist kreisā ceļgala saišu plīsuma dēļ.

Savā pirmajā Pasaules čempionātā 2011. gadā Garmišā-Partenkirhenē ieņēma devīto vietu nobraucienā, bet kombinācijā pēc sekmīgi veikta nobrauciena, kurā ierindojās otrajā vietā, nefinišēja slalomā.  Norvēģijā nobraucienā izcīnīja savu pirmo uzvaru Pasaules kausa posmos. Ļoti sekmīgi aizvadīja 2011.—2012. gada sezonu, 13 reizes kāpjot uz goda pjedestāla Pasaules kausa posmos, tostarp izcīnot četras uzvaras. Sezonas kopvērtējumā ieguva otro vietu, par 15 punktiem piekāpjoties tikai Marselam Hiršeram. Otrā vieta tika iegūta arī nobrauciena un kombinācijas ieskaitēs, bet supergiganta kopvērtējumā bija trešais. 2012.—2013. gada sezonu ceļgala iekaisuma dēļ izlaida.

 Sočos piedalījās trīs disciplīnās (nobraucienā, supergigantā un kombinācijā), taču nevienā no tām labāko desmitniekā iekļūt neizdevās, labāko rezultātu sasniedza nobraucienā — 13. vieta. 2015. gada Pasaules čempionātā Bīverkrīkā izcīnīja bronzu nobraucienā. Pēc diviem gadiem Sanktmoricā šajā disciplīnā kļuva par pasaules čempionu.  Phjončhanā izcīnīja divas medaļas: sudrabu supergigantā un bronzu nobraucienā. 2017.—2018. gada sezonā ieguva mazo kristāla globusu, uzvarot Pasaules kausa nobrauciena disciplīnas kopvērtējumā. Šo panākumu atkārtoja arī nākamajās trīs sezonās.

2021. gada Pasaules čempionātā Kortīnā d'Ampeco vēlreiz kļuva par bronzas medaļas ieguvēju nobraucienā. 2022. gada olimpiskajās spēlēs Pekinā nobraucienā kļuva par olimpisko čempionu. Piedalījās arī supergigantā, bet nefinišēja.

## Atsauces

## Ārējās saites
Mete Frederiksena

**Mete Frederiksena** (, dzimusi  Olborgā) ir dāņu politiķe. Kopš 2015. gada viņa ir Sociāldemokrātu partijas līdere, kopš 2019. gada — Dānijas premjerministre. Iepriekš bijusi Dānijas nodarbinātības ministre (2011—2014) un tieslietu ministre (2014—2015).

## Dzīvesgājums
Viņa ir ieguvusi bakalaura grādu administrācijā un sociālajās zinātnēs Olborgas Universitātē un maģistra grādu afrikānistikā Kopenhāgenas Universitātē. Neilgu laiku strādājusi par jauniešu konsultanti Dānijas Arodbiedrību konfederācijā. Pirmo reizi Folketingā tika ievēlēta 2001. gada vispārējās vēlēšanās, pārstāvot Kopenhāgenas apgabalu. Pēc tam, kad sociāldemokrāti uzvarēja 2011. gada vispārējās vēlēšanās, premjerministre Helle Torninga-Šmita viņu iecēla par nodarbinātības ministri. 2014. gadā viņa kļuva par tieslietu ministri.

Pēc 2015. gada vēlēšanām sociāldemokrāti palika opozīcijā, un Torninga-Šmita atkāpās no partijas vadītājas amata. Frederiksena kļuva par partijas vadītāju un opozīcijas līderi. Pēc 2019. gada vēlēšanām izveidoja koalīciju un 27. jūnijā tika apstiprināta premjerministres amatā. Viņa kļuva par jaunāko premjerministri Dānijas vēsturē.

## Atsauces

## Ārējās saites

* Biogrāfija Dānijas parlamenta tīmekļa vietnē
Neļķu aira

**Neļķu aira** () ir augu suga graudzāļu dzimtā. Sugas dabiskais izplatības areāls ir Rietumeiropā, Centrāleiropā un Dienvideiropā, kā arī ziemeļrietumu Āfrikā. Ieviesusies citos kontinentos. Latvijā neļķu aira ir sastopama ļoti reti — 2001. gadā atrasta Rietumkurzemes piejūrā.

## Apraksts
Neļķu aira ir viengadīgs, 5—20 cm garš lakstaugs, kurš veido nelielu, skraju ceru. Stiebrs ir kails. Lapas īsas, sarveidīgas, līdz 0,2 cm platas, blīvāk stiebra apakšdaļā. Mēlīte īsa. Ziedkopa ir plaša un strupa, ap 2—5 cm gara un skara. Ziedu skara attiecībā pret stiebra garumu dažreiz izskatās neproporcionāli liela. Vārpiņām sārti violeta nokrāsa, tās apmēram kātiņa garumā vai īsākas. Vārpiņā 2 divdzimumu ziedi. Vārpiņas plēksnes smailas, mazliet garākas nekā vārpiņa pati. Ārējās zieda plēksnes akots lauzīts, diezgan īss (0,2—0,3 cm). Auglis — sīks grauds. Zied jūnijā.

## Ārējās saites
 

## Atsauces
Akmensupīte

**Akmensupīte** (arī **Akmeņupe**, **Akmeņupīte**)  ir neliela Gāršupes labā krasta pieteka Gulbenes novada Lejasciema pagastā uz ziemeļaustrumiem no autoceļu P27 (Smiltene—Gulbene) un V413 (Sinole–Tirzas stacija) krustojuma. Tek ziemeļu-ziemeļaustrumu virzienā.

## Atsauces
Airīšu grāvis

**Airīšu grāvis** var būt:

* Airīšu grāvis — Cieceres pieteka
* Airīšu grāvis — Gaidupes pieteka
Airīšu grāvis (Cieceres pieteka)

**Airīšu grāvis** ir Cieceres kreisā krasta pieteka Saldus novada Zirņu pagastā.

Tek rietumu virzienā gar autoceļu A9 (Rīga (Skulte)—Liepāja), kurš Airīšu grāvi trīsreiz šķērso. Ietek Ciecerē lejpus Paksītes ietekas. Uz ziemeļiem no ūdensteces Oskara Kalpaka muzejs un piemiņas vieta Airītes. Lejtecē — Viduskroga ciems.

## Atsauces
Monika Railija

**Monika Railija** (; dzimusi 1995. gada 23. novembrī) ir Austrālijas modele un aktrise, konkursa *Miss Universe Australia 2022* uzvarētāja.

## Atsauces

## Ārējās saites
* 
*
Elektriskā lauka indukcija

**Elektriskā lauka indukcija** (vienkārši — **elektriskā indukcija**) \vec{D} ir vektoriāls lielums fizikā, kas vienāds ar elektriskā lauka intensitātes \vec{E} dielektriķī un dielektriķa polarizētības \vec{P} summu:

\vec{D}=\varepsilon_0\vec{E}+\vec{P},

kur \varepsilon_0 ir elektriskā konstante.

Elektriskās indukcijas ''SI'' mērvienība ir C/m<sup>2</sup>.

## Skatīt arī

* Elektrostatiskā indukcija
* Magnētiskā lauka indukcija
* Elektromagnētiskā indukcija
Jeloustouna (seriāls)

**"Jeloustouna"** () ir ASV neovesterna drāmas televīzijas seriāls, ko veidojuši Teilors Šeridans un Džons Linsons un kura pirmizrāde notika 2018. gada 20. jūnijā vietnē *[[Paramount Network]]*. Seriālā piedalās Kevins Kostners, Lūks Graims, Vess Bentlijs, Kellija Reilija, Kols Hauzers un Gils Birmingems. Piecu sezonu seriāls seko konfliktiem kuros iesaistīti *Yellowstone Dutton Ranch* rančo, indiāņu rezervāts un zemes ierīkotāji. Piektās sezonas pirmā daļa pirmizrādi piedzīvoja 2022. gada 13. novembrī, bet otrās daļas pirmizrāde paredzēta 2024. gada 10. novembrī.

## Priekšvēsture
Seriālā notikumi norisinās Mežonīgajos rietumos. Sižetā sekots Datonu ģimenei, lielākā rančo Montānā, *Yellowstone Dutton Ranch*, īpašniekiem, ko parasti sauc par *Yellowstone*, un blakus esošo indiāņu *Broken Rock Indian Reservation* — nacionālo parku un konkurējošiem zemes īpašniekiem.
thumb|''Chief Joseph'' Rančo Derbijā, Montāna.

## Galvenajās lomās
* Kevins Kostners (kā Džons Datons III)
* Lūks Graims (kā Keisijs Datons)
* Kellija Reilija (kā Betānija "Beta" Datone)
* Vess Bentlijs (kā Džeimijs Datons)
* Kols Hauzers (kā Rips Vīlers)
* Džefersons Vaits (kā Džimijs Hardstroms)
* Kelsija Esbeila (kā Monika Longa Datone)
* Denijs Hjūstons (kā Dens Dženkins) (1.-2. sezona)
* Gils Birmingems (kā virsaitis Tomas Reinvoters)
* Mozess Brings Plentijs (kā Mo)
* Raiens Binghems (kā Volkers)

## Atsauces

## Ārējās saites

* https://www.youtube.com/channel/UCoBSi6AOGXWb_NBIGNHP9Qw
Akmeņrūcis

**Akmeņrūcis** (arī **Akmeņrūču strauts**) ir neliela, pārsimts metrus gara Sitas labā krasta pieteka Gulbenes novada galējos austrumos, Litenes pagastā mežainā, neapdzīvotā apvidū.

## Atsauces
Akmenīca (upe)

**Akmenīca**, Baltkrievijas teritorijā **Akmjaņica** () ir 12 kilometrus gara Strustas ezera pieteka Latvijā (Augšdaugavas novada Salienas pagastā) un Baltkrievijā.

Izteka no Dūnakļu ezera dienvidaustrumu krasta. Latvijas teritorijā upe tek 1,2 kilometrus, nelielu posmu kā robežupe starp valstīm. Pamatā tek dienvidrietumu virzienā. Vidustecē caurtek Kamenkas ezeram. Ietek Strustas ezera ziemeļrietumu krastā uz ziemeļiem no Strustas.

## Atsauces
Māris Grigalis

**Māris Grigalis** (dzimis ) ir Latvijas televīzijas un radio personība, kā arī pasākumu vadītājs. Viņš galvenokārt zināms kā laika ziņu moderators rīta raidījumā “900 sekundes”. Vēl viņš zināms kā ētera cilvēks radiostacijā Star FM.

Māris Grigalis tēloja Spānijas basketbola izlases galvenā trenera lomu spēlfilmā “Sapņu komanda 1935”. Viņš piedalījās arī TV šova “Balss maskā” otrajā sezonā, kurā slēpās zem Planētas maskas.

## Privātā dzīve
Māris Grigalis 2014. gada septembrī apprecējās ar Zani. Laulībā ir dzimuši trīs bērni — trīs dēli.

## Atsauces

## Ārējās saites
Look At Me!

"**Look At Me!**" ir amerikāņu repera XXXTentacion debijas singls. Dziesmas pirmizrāde notika 2015. gada 30. decembrī dziesmas līdzproducenta Rojas SoundCloud kontā, pirms sākotnēji tā tika izdota digitālai lejupielādei kā singls 2016. gada 29. janvārī, kļūstot par mega hitu 2017. gada janvārī, 2017. gada 20. februārī singls vēlāk tika atkārtoti izdots digitālai lejupielādei ar singla pārtaisītu un tīru versiju, ko veica Empire Distribution. Dziesma kalpo kā galvenais singls no viņa debijas komerciālā miksteipa *[[Revenge (miksteips)|Revenge]]* (2017). Dziesmu producēja Rojas un Džimijs Duvals, un tajā tiek plaši paraugi britu dubstep dīdžeja un ierakstu producenta Mala 2007. gada dziesma "changes".

Dziesma sasniedza 34. vietu ASV *[[Billboard Hot 100|Billboard]]* Hot 100. Pašlaik tā ir atskaņota 205 miljonus reizes kopš tās pievienošanas SoundCloud, kā arī vairāk nekā 470 miljoni skatījumu pakalpojumā YouTube, un līdz 2022. gadam tā bija sasniegusi jau 1,8 miljardus skatījumu vietnē Spotify. Amerikas Ierakstu industrijas asociācija (RIAA) 2017. gada 14. augustā sertificēja "Look At Me!" ar platīna statusu ar vairāk nekā vienu miljonu viena ekvivalenta vienību.

*Billboard* dziesma ir iekļauta kā viena no 100 dziesmām, kas noteica 2010. gadu desmitgadi.
Arms Around You

"**Arms Around You**" ir amerikāņu reperu XXXTentacion un Lil Pump sadarbības singls, kurā piedalās kolumbiešu dziedātāja Maluma un amerikāņu dziedātāja un reperis *[[Swae Lee]]*. Tas tika izlaists 2018. gada 25. oktobrī, un to ražo Skrillex*,* Mally Mall*,* JonFX.
What In XXXTarnation

"**What In XXXTarnation**" ir amerikāņu repera un dziedātāja XXXTentacion dziesma, kurā piedalās amerikāņu reperis Ski Mask The Slump God. Dziesma tika izdota kā singls grupas Members Only miksteipā *[[Members Only, Vol. 3]]*. To producēja STAIN.

## Personāls

* XXXTentacion – galvenais mākslinieks, dziesmu autors
* Ski Mask The Slump God – viesmākslinieks, dziesmu autors
* STAIN – producents, dziesmu autors
Revenge (dziesma)

"**Revenge**", sākotnēji ar nosaukumu "*Garrett's Revenge*", ir amerikāņu repera un dziedātājas XXXTentacion dziesma. Dziesma tika izdota 2017. gada 18. maijā, kompānijās Bad Vibes Forever un Empire Distribution. Tas ir galvenais singls no viņa debijas studijas albuma *[[17 (albums)|17]]* (2017).

## Fons
Šī dziesma tika priekšskatīta pakalpojumā *[[Twitter]]* 9. maijā pirms viņa draudzenes Jocelyn Flores nāves, kura 14. maijā izdarīja pašnāvību. XXXTentacion dziesmu veltīja viņai pēc viņas nāves. Dziesmas aprakstā SoundCloud teikts: "*Es tevi mīlu, Garete, liecies mierā Džoslin, es atriebšos pasaulei*." No šīs dziesmas cēlies jaunībā slavenā zīmola nosaukums "*Revenge*".
Jocelyn Flores

***Jocelyn Flores*** ir dziesma, kuru sarakstījis un izpilda amerikāņu reperis un dziedātājs *[[XXXTentacion]]*. Tas ir otrais singls no viņa debijas studijas albuma *[[17 (albums)|17]]*. Dziesma ir veltījums *XXXTentacion* mirušajam draugam ar tādu pašu vārdu kā dziesmas nosaukums — *Jocelyn Flores*. Tas tika nosūtīts ritmiskajam radio 2017. gada 31. oktobrī kā albuma otrais singls.

## Fons
Dziesma ir veltīta Džoslinai Amparo Floresai, 16 gadus vecai meitenei no Bronksas, kura vēlāk pārcēlās uz dzīvi Klīvlendā, Ohaio štatā. Viņa lidoja uz Floridu, lai satiktos ar *XXXTentacion* un vēlāk atvaļinājuma laikā 2017. gada 13. maijā izdarīja pašnāvību. Floresas dzīve un nāve ir bijusi pakļauta baumām un dezinformācijai, kas tika aplūkotas 2018. gada septembra rakstā par *The Daily Beast*.

*XXXTentacion* aizrāvās ar Floresu pēc tam, kad ieraudzīja viņas fotogrāfijas *[[Twitter]]*, un pirmo reizi sazinājās ar viņu 2017. gada 1. maijā. Viņš uzaicināja viņu pie sevis uz Floridas štatu un nolīga viņu par modeli savai "*Revenge"* apģērbu līnijai, lai gan sākotnējie ziņojumi kļūdaini norāda, ka viņa jau bija modele un ieradās Floridā tikai darba dēļ, taču viņa iepriekš nebija darījusi šādu darbu. Pie repera bija apmetusies arī cita meitene, un, kamēr viņš bija izgājis, lai apmeklētu sava brālēna izlaidumu, tika apzagta soma, kurā atradās 7000 dolāru skaidrā naudā; katra meitene vainoja otru. Uztraucoties, ka spriedze starp abām viešņām beigsies ar vardarbību, *XXXTentacion* izraidīja abas meitenes no savām mājām un atcēla piedāvājumu Floresai kļūt par modeli; īsi pirms pusnakts viņa reģistrējās viesnīcā *Hampton Inn* Kokoskrīkā un no rīta tika atrasta mirusi.

*XXXTentacion* arī veltīja Floresai dziesmu "*[[Revenge (dziesma)|Revenge]]*" neilgi pēc viņas nāves.

Floresas ģimenes locekļiem ir bijuši pretrunīgi viedokļi par viņas vārda izmantošanu dziesmas nosaukumā; daži ir jutušies aizkustināti un pagodināti, savukārt citi jutās stipri aizvainoti par to, ka *XXXTentacion* nelūdza atļauju izmantot viņas vārdu.
Fuck Love

***Fuck Love*** (cenzēts kā "*F Love*", "*F**k Love*" vai vienkārši "*Love*") ir amerikāņu repera un dziedātāja *[[XXXTentacion]]* dziesma, kurā piedalās amerikāņu reperis *[[Trippie Redd]]*, un tā ir ņemta no viņa debijas albuma *[[17 (albums)|17]]*. Dziesma tika izdota kā albuma trešais singls 2018. gada 23. janvārī. To producēja Niks Mira, Tazs Teilors un Dekss Dankans.
Agrā aira

**Agrā aira** () ir augu suga graudzāļu dzimtā. Suga ir sastopama Eiropas rietumu un vidusdaļā.

Latvijā agrā aira ir sastopama ļoti reti, tikai valsts galējos dienvidrietumos.

Veido grupas smilšainās vietās, Baltijas reģionā visbiežāk smilšainās pļavās jūras tuvumā un skraji ar priedi apaugušās starpkāpu ieplakās un sausos piejūras mežos ar skraju veģetācijas segumu.

## Ārējās saites
 

## Atsauces
Airas

**Airas** () ir augu ģints graudzāļu dzimtā. Airu dabiskais izplatības areāls ir Rietumeiropā, Dienvideiropā, Centrālāzijā un Dienvidrietumāzijā, kā arī Āfrikā.

## Sugas
Airu ģintī ir atzītas šādas sugas un dabiski sastopamie hibrīdi:

* Agrā aira (*Aira praecox*)
* Neļķu aira (*Aira caryophyllea*)
* *Aira cupaniana*
* *Aira elegantissima*
* *Aira × hybrida*
* *Aira provincialis*
* *Aira scoparia*
* *Aira tenorei*
* *Aira uniaristata*

## Ārējās saites
 

## Atsauces
Moshpit

***Moshpit*** var būt:

* mošpits — vieta skatuves priekšā rokkoncertos, kur notiek agresīva dejošana (mošs);
* *[[Moshpit (singls)|Moshpit]]* — repera *Prusax* singls.
Noumi Rapasa

**Noumi Rapasa** (, dzimusi ) ir zviedru aktrise.

Starptautisku atpazīstamību iemantojusi, attēlojot Līzbeti Salanderi zviedru filmās "Meitene ar pūķa tetovējumu" (*Män som hatar kvinnor*, 2009), "Meitene, kas spēlējās ar uguni" (*Flickan som lekte med elden*, 2009) un "Meitene, kas izpostīja sirseņu pūzni" (*Luftslottet som sprängdes*, 2009). Par šo lomu viņa saņēma zviedru ''Guldbagge'' balvu un *[[Satellite Award]]* balvu, kā arī tika nominēta BAFTA kino balvai, Emmy balvai un Eiropas Kino balvai. Vēlāk kļuvusi par pieprasītu aktrisi arī ASV.

Piedalījusies arī tādās filmās kā "Šerloks Holmss: Ēnu spēle" (2011), "Prometejs" (2012), "Grēcīgā kaislība" (2012), "Par vienu mazāk" (*Dead Man Down*, 2013), "Piliens" (2014), "Bērns Nr. 44" (2015), *[[What Happened to Monday]]* (2017), "Slepenā aģente" (2017), "Stokholma" (2018) un "Jērs" (2021).

## Ārējās saites
Jērs (filma)

**"Jērs"** () ir 2021. gada Islandes, Zviedrijas un Polijas kopražojuma šausmu filma, kuras režisors ir Valdimārs Jouhansons, kuram tā ir pirmā pilnmetrāžas filma. Filmā galvenās lomas atveido Noumi Rapasa, Hilmirs Snērs Gunarsons un Bjerns Hilnurs Haraldsons.

Filma stāsta par aitkopju pāri, kuri pieņem kā savu bērnu noslēpumainu cilvēka un aitas hibrīdu.

"Jērs" pirmizrāde notika  Kannu kinofestivālā. Filma saņēma pozitīvas kritiķu atsauksmes. "Jērs" tika izvēlēta kā Islandes kandidatūra par labāko starptautisko spēlfilmu 94. Kinoakadēmijas balvai.

## Atsauces

## Ārējās saites
Jānis Venners

**Jānis Venners** (vecajā ortogrāfijā: *Jahnis Wenners*) bija agronoms, pašvaldības darbinieks, trimdas latviešu aktīvists. Dzimis 1905. gada 3. decembrī Smiltenē. Miris 1999. gada 1. jūlijā Kalamazū, Mičiganā, ASV.

Mācījies Bērzaines pamatskolā. 1917. gadā iestājies Smiltenes draudzes skolā. 1920. gadā iestājies Priekuļu lauksaimniecības vidusskolā, ko beidzis 1924. gadā. Nākamos sešus gadus strādāja tēva saimniecībā “Vecgrāvji”. 1930. gadā iestājās Latvijas universitātē, kur 1934. gada februārī ieguvis agronoma grādu. Jau studiju laikā bijis aktīvs Latviešu zemnieku savienības un aizsargu organizācijas (no 1924. gada) biedrs. Latviešu zemnieku savienības Smiltenes nodaļas valdes priekšsēdētājs. Pievienojies studentu korporācijai Talavija.

Pēc Ulmaņa apvērsuma Venners 1934. gada 29. maijā ar Iekšlietu ministra Viļa Gulbja pavēli iecelts par Smiltenes pilsētas vecāko. Vennera laikā izveidotas Dakteru, Mūrnieku un Gaujas ielas. Uzcelta jaunā Smiltenes skolas ēka.

Apbalvots ar Aizsargu nopelnu krustu un atzinības krustu. Smiltenes-Palsmanes-Aumeisteru-Gaujienas krājaizdevu kases padomes loceklis. No 1935. gada arī skolotājs Valsts Smiltenes lauksaimniecības mācību iestādēs.

1935. gada 30. novembrī precējies ar zobārsti Eleonoru Paegli no Strenčiem.

Pēc Latvijas okupācijas 1940. gada 16. jūlijā no amata atbrīvots. Baigo gadu pavadīja savās mājās, 1941. gada jūnijā slēpās mežā. Pēc kara sākuma, 1941. gada 6. jūlijā atkal pārņēma Smiltenes pilsētas vadību. Ar Drehslera rīkojumu no 1942. gada 1. septembra iecelts par Cēsu apriņķa vecāko.

Kopā ar ģimeni no Latvijas bēga 1944. gada oktobrī. Nonāca bēgļu nometnē Insulā pie Berhtesgādenas. No 1947. līdz 1949. gadam bija Latvijas Centrālās padomes kancelejas vadītājs, LCP un Latviešu pagaidu nacionālās padomes loceklis. Fišbahā strādāja par dārzkopības skolas skolotāju.

ASV ieceļoja 1949. gada augustā un apmetās Kalamazū, kur iekārtoja augļu koku audzētavu. Aktīvi piedalījās vietējā latviešu sabiedriskā dzīvē, noorganizējot un vadot skolu. Nodibināja Kalamazū latviešu kredītsabiedrības nodaļu un bija tās ilggadējs valdes loceklis. 1978. gada augustā Venneru ievēlēja par latviešu agronomu biedrības priekšsēdi. Šajā amatā bija 12 gadus.

1974. gadā izdevis grāmatu “Ģimenes mājas augļu dārzs”, kurā koncentrējas uz augļu pundurkociņu audzēšanas ieteikumiem.

## Atsauces
Mithels Bakers

**Mithels Bakers** (, dzimis ) ir nīderlandiešu futbolists, spēlē kreisās malas aizsarga pozīcijā. Kopš 2024. gada Bakers pārstāv Francijas 1. līgas komandu *[[Lille OSC|Lille]]*, kas viņu īrē no *[[Atalanta]]*.

Iepriekš pārstāvējis Nīderlandes komandu ''Ajax'', Francijas komandu *[[Paris Saint-Germain]]* un Vācijas komandu Bayer Leverkusen.

## Sasniegumi
**Jong Ajax**

* Eerste Divisie: 2017—18

**Ajax**

* Nīderlandes kauss: 2018—19

**Paris Saint-Germain**

* Francijas 1. līga: 2019—20
* Francijas kauss: 2019—20, 2020—21
* Francijas Līgas kauss: 2019—20
* Trophée des Champions: 2020
**Atalanta**

* UEFA Eiropas līga: 2023—24

## Ārējās saites
Kalums Hadsons-Odoi

**Kalums Džeimss Hadsons-Odoi** (, dzimis ) ir angļu futbolists, spēlē uzbrucēja pozīcijā, Anglijas futbola izlases dalībnieks. Kopš 2023. gada Hadsons-Odoi pārstāv Anglijas Premjerlīgas komandu ''Nottingham Forest''.

Anglijas futbola izlases sastāvā debitējis  pret Čehiju, 18 gadu un 135 dienu vecumā kļūstot par visu laiku jaunāko Anglijas izlases debitantu.

## Sasniegumi
**Chelsea**

* UEFA Čempionu līga: 2020—21
* UEFA Eiropas līga: 2018—19
* UEFA Superkauss: 2021
* FIFA Klubu Pasaules kauss: 2021

## Ārējās saites
Kristofs Galtjē

**Kristofs Galtjē** (, dzimis ) ir Francijas futbola treneris un bijušais futbolists, spēlēja aizsarga pozīcijā. 2022.—2023. gada sezonā Galtjē bija Francijas 1. līgas komandas *[[Paris Saint-Germain]]* galvenais treneris. Kopš 2023. gada Galtjē ir Kataras Zvaigžņu līgas kluba *[[Al-Duhail SC|Al-Duhail]]* galvenais treneris.

Savas 15 gadus ilgās spēlētāja karjeras laikā pārstāvējis vairākus klubus, lielākoties Francijā. Karjeras noslēgumā spēlējis arī Itālijā un Ķīnā.

No 2009. līdz 2017. gadam vadījis Francijas komandu ''Saint-Étienne''. 2013. gadā ticis atzīts par līgas sezonas labāko treneri, šo titulu dalot ar Karlo Ančeloti. Otro reizi šo titulu ieguvis 2019. gadā, vadot ''Lille'' komandu, kad tā finišēja otrajā vietā. Savukārt trešo reizi apbalvojumu saņēmis 2021. gadā, kad viņš palīdzēja *Lille* izcīnīt komandai ceturto *[[Ligue 1]]* titulu kluba pastāvēšanas vēsturē. No 2021. līdz 2022. gadam vadījis ''Nice''. 2022. gada vasarā Galtjē kļuva par *[[Paris Saint-Germain]]* galveno treneri. 2022.—2023. gada sezonā uzvarēja *Ligue 1*. Tomēr 2023. gada 5. jūlijā atstāja galvenā trenera amatu.

## Sasniegumi

### Trenera karjera
**Saint-Étienne**

* Coupe de la Ligue: 2012—13

**Lille**

* Ligue 1: 2020—21

**Paris Saint-Germain**
* Ligue 1: 2022—23
* Trophée des Champions: 2022

**Individuālie sasniegumi**

* Francijas 1. līgas labākais treneris: 2012—13 (dalīti), 2018—19, 2020—21

## Atsauces

## Ārējās saites
Raiens Gravenberhs

**Raiens Gravenberhs** (; dzimis ) ir nīderlandiešu futbolists, spēlē pussarga pozīcijā, Nīderlandes futbola izlases dalībnieks. Kopš 2023. gada Gravenberhs pārstāv Anglijas Premjerlīgas komandu ''Liverpool''.

Iepriekš spēlējis Nīderlandes komandā Amsterdamas "''Ajax''", ar ko trīs reizes kļuvis par *[[Eredivisie]]* uzvarētāju.

Nīderlandes futbola izlases sastāvā debitējis 2021. gadā. Piedalījies 2020. un 2024. gada Eiropas čempionātā.

## Sasniegumi
**Ajax**

* Eredivisie: 2018—19, 2020—21, 2021—22
* Nīderlandes kauss: 2018—19, 2020—21

**Bayern Munich**

* Vācijas Bundeslīga: 2022—23
* DFL-Supercup: 2022

**Liverpool**

* Anglijas Premjerlīga: 2024—25
* Anglijas Līgas kauss: 2023—24

## Atsauces

## Ārējās saites
Remese

**Remese** (arī **Ramese**, **Remesa**) ir Āģēres kreisā krasta pieteka Dienvidkurzemes novadā.

Izteka Blažģa ezera dabas lieguma dienvidrietumu daļā. Tek rietumu virzienā, ietek Āģērē.

## Atsauces
Adams Hložeks

**Adams Hložeks** (, dzimis ) ir Čehijas futbolists, spēlē uzbrucēja pozīcijā, Čehijas futbola izlases dalībnieks. Kopš 2024. gada Hložeks pārstāv Vācijas Bundeslīgas komandu *[[TSG 1899 Hoffenheim|TSG Hoffenheim]]*.

Iepriekš spēlējis Čehijas komandā ''Sparta Prague'' un Vācijas komandā *[[Bayer Leverkusen]]*.

Čehijas futbola izlases sastāvā debitējis 2020. gadā. Piedalījies 2020. un 2024. gada Eiropas čempionātā.
## Sasniegumi
**Leverkūzenes "Bayer"**

* Vācijas Bundeslīga: 2023—24

## Ārējās saites
Buna Sars

**Buna Sars** (, dzimis ) ir senegāliešu futbolists, spēlē labās malas aizsarga pozīcijā, Senegālas futbola izlases dalībnieks.

Spēlējis Francijas komandās ''Metz'' un ''Marseille'', kā arī Vācijas komandā Minhenes "Bayern".

Senegālas futbola izlases sastāvā debitējis 2021. gadā. Uzvarējis 2021. gada Āfrikas Nāciju kausā, piedaloties katrā spēlē.

## Sasniegumi
**Bayern Munich**

* Vācijas Bundeslīga: 2020—21, 2021—22, 2022—23
* DFL-Supercup: 2021
* FIFA Klubu Pasaules kauss: 2020

**Senegāla**

* Āfrikas Nāciju kauss: 2021

## Ārējās saites
Nusairs Mezrāvi

**Nusairs Mezrāvi** (, dzimis ) ir marokāņu futbolists, spēlē labās malas aizsarga pozīcijā, Marokas futbola izlases dalībnieks. Kopš 2024. gada augusta pārstāv Anglijas Premjerlīgas klubu Manchester United F.C. No 2022. gada līdz 2024. gadam Mazrauī pārstāvēja Vācijas Bundeslīgas komandu Minhenes "''Bayern''".

Iepriekš spēlējis Nīderlandes komandā Amsterdamas "''Ajax''".

Marokas futbola izlases sastāvā debitējis 2018. gadā. Piedalījies 2019. gada Āfrikas Nāciju kausā.

## Sasniegumi
**Ajax**

* Eredivisie: 2018—19, 2020—21, 2021—22
* Nīderlandes kauss: 2018—19, 2020—21
* Johan Cruijff Schaal: 2019

**Bayern Munich**

* DFL-Supercup: 2022
* Vācijas futbola Bundeslīga: 2022—23

**Maroka**

* Āfrikas Nāciju kauss finālists: 2025
## Atsauces

## Ārējās saites
Gregors Kobels

**Gregors Kobels** (, dzimis ) ir šveiciešu futbolists, spēlē vārtsarga pozīcijā, Šveices futbola izlases dalībnieks. Kopš 2021. gada Kobels pārstāv Vācijas Bundeslīgas komandu *[[Borussia Dortmund]]*.

Iepriekš spēlējis Vācijas komandās ''1899 Hoffenheim'', *[[FC Augsburg]]* un *[[VfB Stuttgart]]*.

Šveices futbola izlases sastāvā debitējis 2021. gadā. Piedalījies 2020. un 2024. gada Eiropas čempionātā, kā arī 2022. gada FIFA Pasaules kausā.

## Ārējās saites
Jūnass Gārs Stēre

**Jūnass Gārs Stēre** (; dzimis  Oslo) ir norvēģu politiķis. Kopš 2021. gada viņš ir Norvēģijas premjerministrs, kopš 2014. gada — Darba partijas partijas līderis. Iepriekš bijis Norvēģijas ārlietu ministrs (2005—2012) un veselības un aprūpes ministrs (2012—2013) Jensa Stoltenberga valdībā.

## Dzīvesgājums
Dzimis un uzaudzis Oslo rietumu daļā turīgā ģimenē. No 1979. līdz 1980. gadam izgāja flotes virsnieku kursu Norvēģijas Jūras kara akadēmijā Bergenā. No 1981. līdz 1985. gadam studēja Parīzes Politikas zinātnes institūtā. 1989. gadā sāka strādāt par īpašo padomnieku premjerministres Grū Hārlemas Bruntlannes birojā. 1995. gadā kļuva par Darba partijas biedru. Kad Bruntlanne 1998. gadā kļuva par Pasaules Veselības organizācijas vadītāju, viņa pieaicināja Stēru personāla vadītāja amatā. Divus gadus vēlāk premjerministrs Jenss Stoltenbergs uzaicināja strādāt viņa birojā un iecēla valsts sekretāra amatā. No 2003. līdz 2005. gadam bija Norvēģijas Sarkanā Krusta ģenerālsekretārs.

2005. gadā, kad pēc parlamenta vēlēšanām premjerministra amatu vēlreiz ieņēma Jenss Stoltenbergs, Stēre kļuva par ārlietu ministru viņa valdībā. 2009. gada parlamenta vēlēšanās Stēre tika ievēlēts par Norvēģijas parlamenta Stortinga deputātu. 2012. gada 21. septembrī Stoltenberga valdības pārkārtošanās rezultātā Stēre tika iecelts Norvēģijas veselības un aprūpes ministra amatā.

2014. gadā, kad Stoltenbergs pēc ievēlēšanas par NATO ģenerālsekretāru atstāja partijas līdera amatu, Stēre tika ievēlēts par Darba partijas vadītāju. Vienlaikus viņš kļuva arī par opozīcijas līderi. Pēc 2021. gada parlamenta vēlēšanām Darba partija kopā ar Centra partiju izveidoja mazākuma valdību, un Stēre kļuva par premjerministru.

## Atsauces

## Ārējās saites

* Biogrāfija Norvēģijas parlamenta tīmekļa vietnē
Niko Šloterbeks

**Niko Šloterbeks** (; dzimis ) ir vācu futbolists, spēlē aizsarga pozīcijā, Vācijas futbola izlases dalībnieks. Kopš 2022. gada Šloterbeks pārstāv Vācijas Bundeslīgas komandu *[[Borussia Dortmund]]*.

Iepriekš spēlējis Vācijas komandās *[[SC Freiburg]]* un ''Union Berlin''. 2021—22. gada Bundeslīgas sezonā Šloterbeks tika iekļauts turnīra simboliskajā izlasē.

Vācijas futbola izlases sastāvā debitējis 2022. gadā. Pārstāvējis izlasi 2022. gada FIFA Pasaules kausā un 2024. gada Eiropas čempionātā.

## Ārējās saites
Karims Adejemi

**Karims Dāvids Adejemi** (; dzimis ) ir Vācijas futbolists, spēlē uzbrucēja pozīcijā, Vācijas futbola izlases dalībnieks. Kopš 2022. gada Adejemi pārstāv Vācijas Bundeslīgas komandu *[[Borussia Dortmund]]*.

Iepriekš spēlējis Austrijas Bundeslīgas komandā ''Red Bull Salzburg''.

Vācijas futbola izlases sastāvā debitējis  pret Armēniju, kļūstot par pirmo futbolistu pēckara ērā, kurš spēlējot Austrijas klubā, ir izgājis laukumā Vācijas izlases kreklā.

## Sasniegumi
**Red Bull Salzburg**

* Austrijas Bundeslīga: 2019—20, 2020—21, 2021—22
* Austrijas kauss: 2019—20, 2020—21, 2021—22

## Atsauces

## Ārējās saites
Ermins Bičakčičs

**Ermins Bičakčičs** (, dzimis ) ir Bosnijas un Hercegovinas futbolists, spēlē aizsarga pozīcijā, bijis Bosnijas un Hercegovinas futbola izlases dalībnieks. Kopš 2023. gada Bičakčičs pārstāv Vācijas 2. Bundeslīgas komandu *[[Eintracht Braunschweig]]*.

Iepriekš spēlējis Vācijas komandās *[[VfB Stuttgart]]* un *[[TSG 1899 Hoffenheim|Hoffenheim]]*.

Bosnijas un Hercegovinas futbola izlases sastāvā debitējis 2013. gadā. Piedalījies 2014. gada FIFA Pasaules kausā.

## Ārējās saites
Matkas kanjons

thumb|250px|Matkas kanjons
**Matkas kanjons** (, ) ir klinšu kanjons Ziemeļmaķedonijā, netālu no valsts galvaspilsētas Skopjes. Izveidojies Treskas upes krastos. Kanjonā vairākas alas, no kurām lielākā — Vrelo ala — labiekārtota tūristu apmeklējumam.

Populārs tūrisma objekts, gar kanjona malu vairāku kilometru garumā ved dabas taka, bet uz Treskas izveidotajā ūdenskrātuvē ir iespējams pārvietoties ar dažādiem peldlīdzekļiem.

1937. gadā Matkas kanjonā ir uzbūvēta hidroelektrostacija. Izveidoto ūdenstilpi sauc par Matkas ezeru, un tā tiek uzskatīta par senāko mākslīgo ūdenstilpi Zimeļmaķedonijā. Kanjonā arī vairāki nelieli dievnami un klosteri, no kuriem ievērojamākais ir 1388. gadā izveidotais Sv. Andreja klosteris.

## Atsauces

## Ārējās saites
Joško Gvardiols

**Joško Gvardiols** (, dzimis ) ir horvātu futbolists, spēlē aizsarga pozīcijā, Horvātijas futbola izlases dalībnieks. Kopš 2023. gada Gvardiols pārstāv Anglijas Premjerlīgas klubu Manchester City F.C. No 2020. gada līdz 2023. gadam Gvardiols pārstāvēja Vācijas Bundeslīgas komandu *[[RB Leipzig]]*.

Iepriekš spēlējis Horvātijas līgas komandā ''Dinamo Zagreb''.

Horvātijas futbola izlases sastāvā debitējis 2021. gadā. Piedalījies 2020. un 2024. gada Eiropas čempionātā, kā arī 2022. gada Pasaules čempionātā.

## Sasniegumi
**Dinamo Zagreb**

* Horvātijas līga: 2019—20, 2020—21
* Horvātijas kauss: 2020—21
* Horvātijas Superkauss: 2019

**RB Leipzig**

* Vācijas kauss: 2021—22

**Manchester City**
* Anglijas Premjerlīga: 2023—24
* FA Community Shield: 2024
* UEFA Superkauss: 2023
* FIFA Klubu Pasaules kauss: 2023

## Atsauces

## Ārējās saites
Abdu Diallo

**Abdu Diallo** (, dzimis ) ir Senegālas futbolists, spēlē aizsarga pozīcijā, Senegālas futbola izlases dalībnieks. Kopš 2026. gada Diallo pārstāv Kataras Zvaigžņu līgas komandu *[[Umm Salal SC|Umm Salal]]*, kas viņu īrē no ''Al-Arabi''.

Iepriekš spēlējis Francijas 1. līgas komandā *[[AS Monaco]]*, Beļģijas Pro līgas komandā ''Zulte Waregem'' un Vācijas Bundeslīgas komandās ''Mainz 05'', *[[Borussia Dortmund]]* un ''RB Leipzig''.

Lai gan Diallo ir dzimis Francijā, viņam ir senegāliešu izcelsme, kas ļauj viņam pārstāvēt Senegālas futbola izlasi. Izlasē viņš debitēja 2021. gadā. Ar izlasi uzvarējis 2021. gada Āfrikas Nāciju kausā.

## Sasniegumi
**Monaco**

* Francijas 1. līga: 2016—17

**Paris Saint-Germain**

* Francijas 1. līga: 2019—20, 2021—22
* Francijas kauss: 2019—20, 2020—21
* Francijas Līgas kauss: 2019—20
* Trophée des Champions: 2019, 2020, 2022
**Leipzig**

* Vācijas kauss: 2022—23

**Senegāla**

* Āfrikas Nāciju kauss: 2021

## Ārējās saites
Džordans Lāšons

**Kārls Henriks Džordans Lāšons** (, dzimis ) ir Zviedrijas futbolists, spēlē uzbrucēja pozīcijā, Zviedrijas futbola izlases dalībnieks. Kopš 2023. gada Lāšons pārstāv Dānijas futbola Superlīgas komandu ''København''.

Iepriekš spēlējis Zviedrijas komandās *[[Högaborgs BK]]*, *[[Helsingborgs IF]]*, *[[IFK Norrköping]]* un ''AIK'', Nīderlandes komandā *[[NEC Nijmegen]]* un Krievijas komandā ''Spartak Moscow''.

Zviedrijas futbola izlases sastāvā debitējis 2018. gadā. Piedalījies 2020. gada Eiropas čempionātā.

Džordana tēvs ir bijušais futbolists un tagad treneris Henriks Lāšons.

## Sasniegumi
**Spartak Moscow**

* Krievijas kauss: 2021—22
**København**

* Dānijas Superlīga: 2022—23 2024—25
* Dānijas kauss: 2022—23 2024—25

## Ārējās saites
Viļņas Vecais teātris

thumb|Teātra ēka 2021. gadā
**Viļņas Vecais teātris** () ir teātris Lietuvas galvaspilsētā Viļņā. Izrādes tajā notiek galvenokārt krievu valodā (vai krievu valodā ar lietuviešu subtitriem), kā arī lietuviešu valodā. Teātra ēka atrodas Viļņas centrā, Jona Basanaviča ielā 13.

To 1864. gadā izveidoja Sanktpēterburgas Aleksandras teātra aktieris Pāvels Vasiļjevs kā **Krievu drāmas teātri** (, ). Tolaik tas bija vienīgais teātris Viļņā. Otrā pasaules kara laikā teātris tika likvidēts un atjaunots 1946. gadā.

Pēc Krievijas iebrukuma Ukrainā 2022. gadā teātris tika pārdēvēts par Viļņas Veco teātri.

## Atsauces

## Ārējās saites

*
Amadu Aidara

**Amadu Aidara** (, dzimis ) ir Mali futbolists, spēlē pussarga pozīcijā, Mali futbola izlases dalībnieks. Kopš 2019. gada Aidara pārstāv Francijas 1. līgas komandu *[[RC Lens|Lens]]*.

Iepriekš spēlējis Austrijas komandā ''Red Bull Salzburg'', kur divas reizes kļuvis par Austrijas Bundeslīgas uzvarētāju. No 2019. gada līdz 2025. gadam spēlējis Vācijas Bundeslīgas komandā *[[RB Leipzig]].*

Mali futbola izlases sastāvā debitējis 2017. gadā. Piedalījies 2019. un 2021. gada Āfrikas Nāciju kausā.

## Sasniegumi
**Red Bull Salzburg**

* Austrijas Bundeslīga: 2016—17, 2017—18
* Austrijas kauss: 2016—17

**RB Leipzig**

* Vācijas kauss: 2021—22

## Ārējās saites
Gunnars Nordāls

**Nilss Gunnars Nordāls** (; dzimis , miris ) bija zviedru futbolists un futbola treneris. Spēlējis uzbrucēja pozīcijā, kur pierādījis sevi kā rezultatīvu, spēcīgu un fiziski izturīgu spēlētāju.

Nordāls ir vislabāk pazīstams, pārstāvot Itālijas komandu *[[AC Milan]]*, kur spēlējis kopā ar saviem tautiešiem Gunnaru Grēnu un Nilsu Līdholmu, veidojot uzbrucēju trijnieku, ko gan Itālijā, gan Zviedrijā pazīst kā *Gre-No-Li*. Spēlējot *AC Milan* komandā no 1949. līdz 1956. gadam, Nordāls izcīnīja divus Itālijas A sērijas čempionu titulus. Piecas reizes kļuvis par A sērijas sezonas labāko vārtu guvēju, kas vēl joprojām ir nepārspēts rekords. Nordāls ir *AC Milan* visu laiku labākais vārtu guvējs, 257 mačos izceļoties ar 210 vārtu guvumiem. Viņš ir arī A sērijas trešais labākais vārtu guvējs, atpaliekot tikai no Silvio Piolas un Frančesko Toti.

Zviedrijas futbola izlases sastāvā spēlējis no 1942. līdz 1948. gadam, 33 mačos gūstot 43 vārtus. Pārstāvējis izlasi 1948. gada vasaras olimpiskajās spēlēs, kur Zviedrijas izcīnīja zelta medaļu un Nordāls kļuva par dalīti labāko vārtu guvēju turnīrā.

Nordāls tiek uzskatīts par vienu no visu laiku labākajiem zviedru futbolistiem, kā arī par vienu no labākajiem uzbrucējiem pasaulē. 2017. gadā viņš tika ierindots žurnāla *[[FourFourTwo]]* 100 visu laiku labāko futbolistu saraksta 54. vietā.

## Sasniegumi
**IFK Norrköping**

* Allsvenskan: 1944–45, 1945–46, 1946–47, 1947–48
* Zviedrijas kauss: 1945

**AC Milan**

* Itālijas A sērija: 1950–51, 1954–55
* Latin Cup: 1950–51, 1955–56

**Zviedrija**

* Vasaras olimpiskās spēles zelta medaļa: 1948

**Individuālie sasniegumi**

* *Allsvenskan* labākais vārtu guvējs: 1942–43, 1944–45, 1945–46, 1947–48
* Zviedrijas gada futbolists: 1947
* Olimpisko spēļu labākais vārtu guvējs: 1948
* Itālijas A sērijas labākais vārtu guvējs: 1949–50, 1950–51, 1952–53, 1953–54, 1954–55

## Atsauces

## Ārējās saites
Teātri Rīgā

**Teātri Rīgā**, ir teātri, kas darbojas vai ir darbojušies Rīgas pilsētā.

## Pirmā izrāde 1205. gadā
Livonijas Indriķa hronikā teikts, ka 1205. gada ziemā Rīgā notikusi brīnum jauka izrāde par praviešiem:

## Moderno laiku vēsture
* Rīgas pilsētas teātris, dibināts 1782. gadā, vēlāk Rīgas 1. pilsētas (vācu) teātris
* Rīgas Latviešu teātris, darbojās no 1868. līdz 1919. gadam Rīgas Latviešu biedrības pārziņā
* Mihaila Čehova Rīgas Krievu teātris, dibināts 1883. gadā
* Apollo (teātris), pastāvēja no 1906. līdz 1908. gadam Pērnavas ielā pie Grīziņkalna
* Latvijas Nacionālais teātris, dibināts 1919. gadā
* Dailes teātris, dibināts 1920. gadā Rīgas Latviešu amatnieku palīdzības biedrības telpās
* Latvijas Leļļu teātris, dibināts 1942. gadā dibināts Otrā pasaules kara laikā Ivanovā
* Valsts Rīgas Operetes teātris, pastāvēja no 1963. līdz 1992. gadam.
* Latvijas PSR Valsts Jaunatnes teātris, darbojās no 1941. līdz 1990. gadam, 1991. gadā pārdēvēts par Latvijas Jaunatnes teātri
* Skatuve (teātris), dibināts 1991. gadā
* Jaunais Rīgas teātris (JRT), dibināts 1992. gadā

## Atsauksmes
Leins Steilijs

**Leins Tomass Steilijs** (angļu: *Layne Thomas Staley*; dzimis kā **Leins Ruterfords Steilijs** 1967. gada 22. augustā — miris 2002. gada 5. aprīli) bija amerikāņu mūziķis, dziesmu autors un sākotnējais vokālists rokgrupā *[[Alice in Chains]]*, kas ieguva starptautisku slavu deviņdesmito gadu sākumā kā daļa no Sietlas grandžmūzikas kustības. Steilijs bija pazīstams ar savu spēcīgo vokālu, savdabīgo dziedāšanas stilu un tenora balsi.

"Man in the Box", otrais singls no *[[Alice in Chains]]* debijas albuma "*Facelift"* (1990), izpelnījās kritisku atzinību par Steilija vokālo stilu. *[[Alice in Chains]]* EP "*Jar of Flies"* (1994) debitēja *[[Billboard 200]]* pirmajā vietā, padarot to par grupas pirmo ierakstu — un pirmo EP — ierindojoties topa pirmajā vietā.

*[[Alice in Chains]]* radošās pauzes laikā ziņas par Steilija narkotiku atkarību sāka plaši izplatīties fanu un plašsaziņas līdzekļu kopienās — par to liecināja sliktais fiziskais stāvoklis, ko bija izraisījusi ilgstoša heroīna lietošana. 1996. gada 10. aprīlī grupa atgriezās ar uzstāšanos kanālā MTV *"Unplugged*" koncertā Ņujorkā — tas bija grupas pirmais koncerts divarpus gadu laikā. 1996. gada vidū Steilijs pazuda no aprites un koncertus vairs nesniedza.

Steilijs lielāko daļu sava mūža cīnījās ar depresiju un atkarībām, un vēlāk nomira no "Antverpenes kokteiļa" (heroīna un kokaīna sajaukuma) pārdozēšanas 2002. gada 5. aprīlī 34 gadu vecumā. Steilijs 2006. gadā ierindojās 27. vietā *Hit Parader* sarakstā "100 visu laiku labākie smagā metāla vokālisti" un 42. vietā "*Complex*" žurnāla sarakstā "Visu laiku 50 labākie dziedātāji" 2012. gadā. Sietla 2019. gada 22. augustu oficiāli pasludināja par “Leina Steilija dienu”. Steilijs ieguva sešas ''Grammy'' balvas nominācijas kā *[[Alice in Chains]]* dalībnieks.

## Atsauces
Ložņu smilga

**Ložņu smilga** () ir mainīga izskata augu suga graudzāļu dzimtā. Tā ir plaši sastopama Eirāzijā, tostarp bieži visā Latvijas teritorijā, Ziemeļamerikā un Ziemeļāfrikā. Tās ietvaros nodala vairākas pasugas vai citus zemākus taksonus.

## Apraksts
Ložņu smilga ir daudzgadīgs, 15—60 cm garš lakstaugs. Augs veido stīgojošus virszemes dzinumus, kas mezglos sakņojas un veido irdenu ceru. Sakneņu nav. Stiebrs pie pamata ir lauzīts, pacils, augšdaļā stāvs. Lapas plakanas, 0,3—0,7 cm platas, abpusēji raupjas. Lapas mēlīte smaila, 0,5—0,6 cm gara. Ziedu skara plaša, 5—20 cm gara, noziedējusi sakļaujas, zari raupji. Ziedu vārpiņas sīkas, ar vienu divdzimumu ziedu. Vārpiņas plēkšņu šķautne sīkdzeloņaina. Zieda plēksnes nevienāda garuma (ārējā daudz garāka). Akota nav vai tas ļoti īss, tikko manāms. Auglis ir sīks grauds. Zied no jūnija līdz augustam.

## Atsauces
Parastā smilga

**Parastā** **smilga** () ir augu suga graudzāļu dzimtā. Tā ir ļoti plaši sastopama Eiropā, tostarp bieži visā Latvijas teritorijā, un daudzviet Āzijā.

Atsevišķi eksemplāri un grupas aug visdažādākajos sausos un mēreni sausos, atklātos un pusatklātos biotopos.

## Ārējās saites
 

## Atsauces
Rafaels Orosko Maestre

**Rafaels Hosē Orosko Maestre** (; dzimis 1954. gada 24. martā Beserilā, Kolumbijā, miris 1992. gada 11. jūnijā Barrankiljā, Kolumbijā) bija Kolumbijas dziedātājs, dziesmu autors un grupas *Binomio de Oro* dibinātājs. Ar šo grupu viņš ieguva 16 zelta diskus un divus platīna diskus par miljona ierakstu pārdošanu. Viņš tiek uzskatīts par vienu no labākajiem Kolumbijas mūzikas pārstāvjiem.

## Diskogrāfija

* 1975 - *Adelante*
* 1975 - *Con emoción*
* 1977 - *Binomio de oro*
* 1977 - *Por lo alto*
* 1978 - *Enamorado como siempre*
* 1978 - *Los Elegidos*
* 1979 - *Súper vallenato*
* 1980 - *Clase aparte*
* 1980 - *De caché*
* 1981 - *5 años de oro*
* 1982 - *Festival vallenato*
* 1982 - *Fuera de serie*
* 1983 - *Mucha calidad*
* 1984 - *Somos vallenato*
* 1985 - *Superior*
* 1986 - *Binomio de oro*
* 1987 - *En concierto*
* 1988 - *Internacional*
* 1989 - *De Exportación*
* 1990 - *De fiesta con binomio de oro*
* 1991 - *De américa*
* 1991 - *Por siempre*

## Atsauces

## Ārējās saites

* Rafaela Orosko Maestre diskogrāfija no ''Discogs''
Melnā Volta

**Melnā Volta** (, ) jeb **Muhuna** () ir 1352 kilometrus gara upe Burkinafaso, Kotdivuārā un Ganā. Satekot ar Balto Voltu, izveido Voltas upi.

Upe sākas Burkinafaso rietumos, satekot Plandi un Dienkoas upei. Augštecē tek uz ziemeļaustrumiet, vidustecē uz dienvidiem, bet lejtecē — pamatā uz austrumiem. Vidustecē kādu laiku ir Burkinafaso un Kotdivuāras robežupe, bet vēlāk Kotdivuāras un Ganas robežupe. Ganas teritorijā 2013. gadā tika uzcelta Buī HES, samazinot Buī nacionālā parka teritoriju.

## Ārējās saites
Zverevs

**Zverevs** ir krievu uzvārds. Cilvēki ar šādu uzvārdu:

* Aleksandrs Zverevs (1997), krievu izcelsmes Vācijas tenisists
* Jūliāns Zverevs (1895—1938), krievu izcelsmes čekists

## Skatīt arī
* Zvereva
Amerikas apse

**Amerikas apse** (*Populus tremuloides*) ir vītolu dzimtas ģints sugas lapu koks.

Amerikas apses galvenokārt vairojas bezdzimumiski, izplatoties to sakneņiem, tādējādi veidojot klonālas kolonijas. Vienā apšu kolonijā visi koki ir kloni, tiem ir vienādas iezīmes un visiem ir vienota sakņu sistēma. Tā kā vesela apšu kolonija ir viens organisms, tiek uzskatīts, ka ASV, Jūtas štatā augoša Amerikas apšu kolonija, kura ir nodēvēta par "Pando", ir pasaulē vecākais dzīvais organisms — tiek lēsts, ka sakņu sistēma, kura savieno apses, ir aptuveni 80 000 gadus veca. Kolonija aizņem 41,7 hektārus zemes, un ir aprēķināts, ka kopā apses sver 6600 tonnas, kas to padara arī par smagāko dzīvo organismu kopu.

## Kultūrā
Amerikas apse ir Jūtas štata simboliskais koks.

## Ārējās saites
 

## Literatūra

## Atsauces
Nordkaps

**Nordkaps** (, ) ir prominents zemesrags Norvēģijas ziemeļos. Zemesragu veido  augsta klints Mēgerejas salas ziemeļos un tas bieži tiek minēts kā Eiropas galējais ziemeļu punkts. Faktiski kontinentālās Eiropas galējais ziemeļu punkts ir  uz austrumiem esošais Nordkins, bet Eiropas salu galējais ziemeļu punkts ir Fligeli rags Franča Jozefa Zemē. Nordkaps nav pat Mēgerejas galējais ziemeļu punkts — 4 km uz rietumiem esošais Knivšeludens stiepjas vēl 1450 m tālāk uz ziemeļiem. Neskatoties uz to, Nordkaps ir populārs tūrisma galamērķis, kā arī no Nordkapa uz ziemeļiem tiek vilkta līnija, kas atdala Norvēģu jūru rietumos no Barenca jūras austrumos.

## Atsauces

## Ārējās saites
Pelēcīgā apse

**Pelēcīgā apse** () ir vītolu dzimtas hibrīda lapu koks. Hibrīds rodas, sakrustojoties baltajai apsei (*Populus alba*) un parastajai apsei (*Populus tremula*).

## Ārējās saites
Turdsena rags

**Turdsena rags** () ir zemesrags Norvēģijai piederošajā Svalbārā. Izvietojies Īsfjorda ziemeļu krastā Diksona Zemes dienvidu galā Ziemeļu Īsfjorda nacionālā parka teritorijā.

Nosaukts par godu Ādolfa Ērika Nordenšelda Trumsē noīrētajam 1864. gada ekspedīcijas kuģim *Axel Thordsen*. Zemesragā tika atklātas fosforītu iegulas un 1872. gadā akciju sabiedrība *AB Isfjorden* uzbūvēja kalnrūpniecības apmetni. Ieguve tā arī netika sākta, bet apmetnes administratīvajā ēkā Svenskhusetā 1882.—1883. gadā bāzējās Pirmā Starptautiskā polārā gada zviedru polārā ekspedīcija Nilsa Ekholma vadībā.

## Atsauces
Miss The Rage

"**Miss The Rage***"* ir amerikāņu reperu Trippie Redd un Playboi Carti dziesma, kas izdota 2021. gada 7. maijā kā galvenais singls Trippie Redd ceturtajam studijas albumam *[[Trip At Knight]]*.
Aleksandrs Madsens

**Aleksandrs Madsens** (; dzimis  Valkealā, Somijā) ir somu basketbolists, spēlē centra pozīcijā, Somijas basketbola izlases dalībnieks. 2025. gadā spēlē Grieķijas Basketbola līgas klubā *[[AS Karditsas]]*. Vairākas sezonas pārstāvējis Latvijas Basketbola līgas (LBL) un Latvijas—Igaunijas līgas klubu Rīgas VEF.

## Karjera
A. Madsens aizvadīja trīs sezonas Latvijas vadošā kluba Rīgas VEF sastāvā, trīsreiz kļūdams par Latvijas Basketbola līgas čempionu un vienreiz par Latvijas-Igaunijas līgas čempionu (2022. gadā). 2022. gada Latvijas kausa ieguvējs un turnīra vērtīgākais spēlētājs. 2022. gada vasarā vienojās par līgumu ar Grieķijas Basketbola līgas klubu Atēnu AEK, kura sastāvā spēlēja kopā ar Latvijas saspēles vadītāju Jāni Strēlnieku. Pēc vienas sezonas Grieķijā 2023. gada septembrī A. Madsens atgriezās Rīgas VEF, kuras sastāvā bija gandrīz līdz gada beigām (kamēr VEF spēlēja Basketbola čempionu līgā). Pašās gada beigās pievienojās Spānijas basketbola līgā spēlējošajam klubam *[[BC Andorra]]*, bet 2024. gadā vasarā pārgāja uz ACB līgas jaunpienācēju *[[Força Lleida]]*.

2025. gada vasarā pievienojās Grieķijas Basketbola līgas klubam *[[AS Karditsas]]*.

A. Madsens spēlējis dažāda vecuma Somijas jaunatnes izlasēs. Somijas pieaugušo basketbola izlasē debitēja 2015. gadā. Spēlēja izlasei veiksmīgajā 2022. gada Eiropas čempionātā un neveiksmīgajā 2023. gada FIBA Pasaules kausā.

## Atsauces

## Ārējās saites